Dettol van die rakke onttrek – praag.co.za — 20 jaar jonk!
Dettol van die rakke onttrek
Die ontsmettingsmiddel Dettol en Domestos Extended Germ Kill is van die rakke onttrek omdat dit ‘n gesondheidsrisiko inhou vir verbruikers, het Nasionale Reguleerder vir Verpligte Standaarde (NRCS) Dinsdag gesê.
Thomas Madzivhe van die NRCS het bevestig dat die Dettol Disinfectant Liquid, wat van die Verenigde Koninkryk ingevoer is, van die rakke onttrek is omdat die produk nie vereiste toetse geslaag het nie.
Madzivhe het gesê Domestos Extended Germ Kill is nie by die NRCS geregistreer nie en dus kan die veiligheid van die produk nie gewaarborg word nie.
Bongani Khanyile, waarnemende hoof van die NRCS, het ‘n beroep op die publiek gedoen om die reguleerder in kennis te stel van enige winkels waar die produkte nog op die rakke is.
Die NRCS kan op 021 428 6043 gekontak word. – Sapa
Skrywer Karin RoodtGepubliseer op 23 Julie 2013 23 Julie 2013 Kategorieë Nuus, Suider-AfrikaSleutelwoord Dettol, Domestos, NRCS, vk
Vorige Vorige artikel: Of Good Report: Entartete Kunst
Volgende Volgende artikel: Stakende werkers is Sasolburg se nagmerrie